SK
L 141/44
Úradný vestník Európskej únie
31.5.2023
VYKONÁVACIE ROZHODNUTIE KOMISIE (EÚ) 2023/1053 z 30. mája 2023, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2023/588, pokiaľ ide o prevádzkové požiadavky na vládne služby, poskytované v rámci Programu Únie pre bezpečnú konektivitu a súvisiaceho portfólia služieb
EURÓPSKA KOMISIA,
so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (EÚ) 2023/588 z 15. marca 2023, ktorým sa zriaďuje Program Únie pre bezpečnú konektivitu na obdobie rokov 2023 – 2027 (1), a najmä na jeho článok 9 ods.
2 a článok 10 ods.
4 a 5, keďže: (1)
Cieľom programu Únie pre bezpečnú konektivitu zriadeného nariadením (EÚ) 2023/588 je zabezpečiť poskytovanie a dlhodobú dostupnosť celosvetovo neprerušeného prístupu k bezpečným, autonómnym, spoľahlivým a nákladovo efektívnym službám vládnej satelitnej komunikácie pre vládnych používateľov zriadením bezpečného systému pripojenia pod civilnou kontrolou.
(2)
Prevádzkové požiadavky Programu Únie pre bezpečnú konektivitu by sa mali stanoviť vo forme technických špecifikácií a vykonávacích plánov pre vládne služby súvisiace najmä s krízovým riadením, dohľadom a riadením kľúčovej infraštruktúry vrátane diplomatických a obranných komunikačných sietí a potrieb iných vládnych používateľov.
(3)
Malo by sa vytvoriť portfólio služieb pre vládne služby vrátane služieb, ktoré sú na základe vládnej infraštruktúry obmedzené na používateľov oprávnených vládou, ako aj služieb, ktoré sú na základe komerčnej infraštruktúry pre vládnych používateľov, ako je zabezpečená celosvetová služba s nízkym oneskorením alebo celosvetová úzkopásmová služba.
V portfóliu služieb pre vládne služby by sa malo zohľadniť portfólio služieb pre služby vládnej satelitnej komunikácie (ďalej len „GOVSATCOM“) zriadené v rámci nariadenia Európskeho parlamentu a Rady (EÚ) 2021/696 (2).
(4)
Opatrenia stanovené v tomto rozhodnutí sú v súlade so stanoviskom programového výboru zriadeného článkom 107 nariadenia (EÚ) 2021/696 v zložení GOVSATCOM,
PRIJALA TOTO ROZHODNUTIE:
Článok 1 Portfólio služieb pre vládne služby poskytované v rámci Programu Únie pre bezpečnú konektivitu 1.
Systém, ktorým sa vykonáva Program Únie pre bezpečnú konektivitu, je navrhnutý tak, aby poskytoval alebo umožňoval tieto satelitné komunikačné služby: a) tieto služby založené na vládnej infraštruktúre a ponúkané vládnym používateľom: i) služba č. 1: odolná celosvetová služba s nízkym oneskorením; ii) služba č. 2: prenos satelitných údajov; (1) Ú. v.
EÚ L 79, 17.3.2023, s. 1.
(2) Nariadenie európskeho parlamentu a Rady (EÚ) 2021/696 z 28. apríla 2021, ktorým sa zriaďuje Vesmírny program Únie a Agentúra Európskej únie pre vesmírny program a ktorým sa zrušujú nariadenia (EÚ) č. 912/2010, (EÚ) č. 1285/2013 a (EÚ) č. 377/2014 a rozhodnutie č. 541/2014/EÚ (Ú. v.
EÚ L 170, 12.5.2021, s. 69).